 

**Приложение № 2**

**ПРОЕКТ НА ДОГОВОР**

**№…………/....................2020г.**

Днес ........................ в гр. …………… На основание чл. 112, ал. 1 от ЗОП и Решение за избор на изпълнител №....../........2020 г. на Възложителя за определяне на изпълнител на обществена поръчка с предмет: **„Избор на изпълнител за предоставяне на външни експерти към екипа за управление на проект „****Проектиране и изграждане на компостиращa инсталация за разделно събрани зелени и/или биоразградими отпадъци, генерирани от община Съединение и община Стамболийски на територията на община Съединение“ по две обособени позиции“, Обособена позиция № ……………** *(посочва се номерът и наименованието на обособената позиция, за която се сключва договор)*

между:

**ОБЩИНА СЪЕДИНЕНИЕ**, ЕИК 000471640, с адрес: гр. Съединение, бул. „Шести Септември” № 13, представлявана от …………………..- Кмет на Община Съединение и …………… - Главен счетоводител от една страна, наричана по-долу за краткост **ВЪЗЛОЖИТЕЛ**

и

…………………., ЕИК …………….., със седалище и адрес на управление: ……………………………, представлявано от………………, ЕГН…………………….., в качеството му на……………………., от друга страна като **ИЗПЪЛНИТЕЛ,**

и на основание чл. 112 ЗОП, във връзка с проведената процедура за възлагане на обществена поръчка с предмет: **„…………………………….“**, **Обособена позиция № ……………** *(посочва се номерът и наименованието на обособената позиция, за която се сключва договор)* се сключи настоящият договор, с който страните по него се споразумяха за следното:

**І. ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши следната услуга по **осигуряване на външна експертна помощ при организация и управление на проект „Проектиране и изграждане на компостиращa инсталация за разделно събрани зелени и/или биоразградими отпадъци, генерирани от община Съединение и община Стамболийски на територията на община Съединение“, финансиран по Оперативна програма „Околна среда 2014-2021 г.“**, съгласно Техническата спецификация и Техническото предложение на Изпълнителя.

**(2)** Настоящият договор се счита за сключен под условие по смисъла на чл. 114 от ЗОП (договор с отложено изпълнение), като неговото действие и изпълнение, в т.ч. и плащанията по него, се поставят в зависимост от сбъдването на следното условие: наличие на сключен Договор за отпускане на безвъзмездна финансова помощ между община Съединение и МОСВ за реализиране на проект: **„Проектиране и изграждане на компостиращa инсталация за разделно събрани зелени и/или биоразградими отпадъци, генерирани от община Съединение и община Стамболийски на територията на** **община Съединение“,** финансиранпо Оперативна програма „Околна среда 2014-2020г.“.Ако финансирането не бъде осигурено, на основание чл. 114 от ЗОП всяка от страните може да поиска прекратяване на договора след изтичане на 3 месечен срок от сключването, като нито една от страните не дължи неустойка на другата.

(3) Услугата и дейностите, свързани с нея следва да бъдат предоставени в пълно съответствие с действащото законодателство, приложимите нормативни изисквания, в т.ч изискванията на ОПОС 2014-2020г. и приложимите Техническа спецификация и Техническо предложение за изпълнение на поръчката на Изпълнителя – неразделна част от настоящия договор.

**II. ЦЕНА**

Чл. 2. (1) Общата стойност на договора е в размер на ……………………………./……………………………./ лева без вкл. ДДС или ………………………/…………………………………./ лева с вкл. ДДС.

(2) Цената е валидна за осъществяване функциите на ……………. *(посочва се съобразно обособената позиция, за която се сключва договор)* при осъществяване на външна експертна помощ при организация и управление на проект: **„Проектиране и изграждане на компостиращa инсталация за разделно събрани зелени и/или биоразградими отпадъци, генерирани от община Съединение и община Стамболийски на територията на община Съединение“, финансиран по Оперативна програма „Околна среда 2014-2021 г.“** като стойността е формирана на база всички разходи, необходими за изпълнение на услугата, за целия срок на договора.

(3) Разходите за осигуровки, включени в основната цена по договора са за сметка на Изпълнителя и се събират от Възложителя съгласно Глава 12 на ЗДДФЛ, ако Изпълнителят е физическо лице. Тази клауза не се прилага в случай, че Изпълнителят е едноличен търговец, юридическо лице или обединение на физически и юридически лица.

**ІІІ. НАЧИН НА ПЛАЩАНЕ**

 **Чл. 3 (1) ВЪЗЛОЖИТЕЛЯТ** заплаща цената по чл. 2 от договора на части, както следва:

1. Междинни плащания: Междинните плащания не могат да надвишават 90% от общата стойност на договора без ДДС. Междинни плащания се извършват съгласно представените ежемесечни доклади. Междинните плащания се извършват при кумулативното наличие на:

- Ежемесечни доклади от Изпълнителя, одобрени от Възложителя или упълномощено от него лице, удостоверяващи изпълнението за периода, обхващащ съответното междинно плащане;

- Приемателно-предавателни протоколи без забележки, подписани от Изпълнителя и Възложителя, за извършената услуга по ежемесечните доклади за отчетения период;

- Фактура за дължимо плащане, издадена по реда на Закона за счетоводството /в случай, че Изпълнителят е юридическо лице, Едноличен търговец или обединение на юридически и физически лица/ или сметка за изплатени суми /в случай, че Изпълнителят е физическо лице/.

2. Окончателно плащане: извършва се като се приспаднат от общата цена по договора извършените междинни плащания към Изпълнителя, непосредствено след приключване на дейностите по проекта и преди подаване на окончателното плащане до УО на ОПОС. Окончателното плащане по настоящия договор се извършва при кумулативното наличие на следните документи:

- Окончателен отчетен доклад от Изпълнителя, одобрен от Ръководителя на проекта и Приемателно-предавателен протокол без забележки, подписан от Изпълнителя и Възложителя, за извършената услуга за целия период на изпълнение на настоящия договор;

- Фактура за дължимо плащане, издадена по реда на Закона за счетоводството /в случай, че Изпълнителят е юридическо лице, Едноличен търговец или обединение на юридически и физически лица/ или сметка за изплатени суми /в случай, че Изпълнителят е физическо лице/.

(2) Във всяка фактура, и в случай, че е приложимо издаването на такава, Изпълнителят трябва да посочи, че плащането се извършва със средства, отпуснати по Оперативна програма „Околна среда 2014 - 2020 г.“, като се посочат номерата на Договора за безвъзмездна финансова помощ, както и номерът на настоящия договор.

(3) Срокът за извършване на банков превод за всяко плащане е до 15 (петнадесет) дни след представянето на документите по ал.1.

(4) Възложителят извършва плащанията с платежно нареждане по посочената от Изпълнителя банкова сметка при:

**Банка:** ………….; **IBAN:** ………………….; **BIC:** ……………..;

(5) Плащанията към подизпълнител се осъществяват по реда на чл. 66 от ЗОП.

(6) Срокът за плащане по ал. 3 спира да тече, когато ИЗПЪЛНИТЕЛЯТ бъде уведомен, че издадената фактура или сметка за изплатени суми не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок от 7 /седем/ календарни дни след като бъде уведомен за това. Срокът за плащане продължава да тече от датата, на която ВЪЗЛОЖИТЕЛЯТ получи правилно формулирана фактура или поисканите разяснения, корекции или допълнителна информация.

**ІV. МЯСТО И СРОК**

Чл.4 (1) Настоящият договор влиза в сила от датата подписването му и се погасява с окончателното плащане от Възложителя към Изпълнителя.

(2) Срокът за изпълнение на договора започва да тече от дата на получаване на възлагателно писмо от Възложителя е до приключване на проекта на Възложителя с внасяне на Искане за окончателно плащане пред УО на ОПОС 2014-2020 по него.

(3) Мястото за изпълнение на услугите е Република България, територията на Община Съединение.

**V. ПРАВА И ЗАДЪЛЖЕНИЯ НА СТРАНИТЕ**

Чл.5 (1) ВЪЗЛОЖИТЕЛЯТ се задължава:

1. да заплати на ИЗПЪЛНИТЕЛЯ уговореното възнаграждение по реда и при условията на настоящия договор;

2. да предаде на ИЗПЪЛНИТЕЛЯ информация/документи, необходими за успешното изпълнение на договора;

3. да осигури свободен достъп на ИЗПЪЛНИТЕЛЯ до сградата на ВЪЗЛОЖИТЕЛЯ и другите места, необходими за изпълнението на поръчката, както и да създаде на ИЗПЪЛНИТЕЛЯ необходимите условия за изпълнение на дейностите и услугите съгласно този договор и изискванията на приложимите нормативни актове;

4. да приеме изпълнението на извършените услуги с протокол, когато отговарят на условията на този договор.

5. да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в срок до 3 /три/ работни дни от датата на узнаване;

6. да спазва изискванията за защита на личните данни, съобразно разпоредбите на приложимото европейско и национално законодателство.

(2) ВЪЗЛОЖИТЕЛЯТ има право:

1. да извърши пълна документална проверка, преди плащане към ИЗПЪЛНИТЕЛЯ, а когато е приложимо и проверка на място, за удостоверяване извършването на заявените за плащане дейности от страна на ИЗПЪЛНИТЕЛЯ. Всяка документална проверка и проверка на място задължително се документират и доказателство за извършената проверка се съхранява от ВЪЗЛОЖИТЕЛЯ в срок от 3 години. Въз основа на резултатите от документалната проверка, ВЪЗЛОЖИТЕЛЯТ изготвя доклад за документална проверка.

 2. на постоянен контрол по изпълнение предмета на настоящия договор, като изисква писмени обяснения/документи от ИЗПЪЛНИТЕЛЯ по възникнали обстоятелства, възпрепятстващи и/или нарушаващи неговото изпълнение, без с това да възпрепятства работата на ИЗПЪЛНИТЕЛЯ и оперативната му самостоятелност;

 3. да иска от ИЗПЪЛНИТЕЛЯ да изпълни предмета на настоящия договор в срок, без отклонение от договореното.

(3) ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат, на които възникнат: смърт или злополука, на което и да било физическо лице, загуба или нанесена вреда на каквото и да било имущество в следствие изпълнение предмета на договора през времетраене на неговото действие.

Чл.6 (1) ИЗПЪЛНИТЕЛЯТ се задължава:

1. да изпълни предмета на настоящия договор точно (в количествено, качествено и времево отношение), с дължимата професионална грижа и добросъвестност, в съответствие с изискванията на ВЪЗЛОЖИТЕЛЯ, с условията на договора и при спазване на Техническата спецификация и Техническото предложение на Изпълнителя, като спазва всички нормативни документи, правила и нормативи, действащи в Република България към момента;

2. да организира работата си по начин, който да гарантира неговата независимост и спазването на всички приложими изисквания;

 3. да състави и представи в срок всички необходими документи, произтичащи от изпълнението на дейностите по договора за обществена поръчка;

 4. да отстранява за своя сметка след писмена покана от ВЪЗЛОЖИТЕЛЯ всички констатирани по време на действие на договора забележки и отправени препоръки към изпълнените услуги. При не отстраняване от ИЗПЪЛНИТЕЛЯ на забележките и другите аргументирани препоръки в срока, посочен от ВЪЗЛОЖИТЕЛЯ, се прилагат предвидените в настоящия договор санкции;

5. по всяко време да осигурява безпрепятствена възможност за проверка и контрол на изпълняваните дейности/услуги от определено от ВЪЗЛОЖИТЕЛЯ лице, осъществяващо контрол, без да се пречи на изпълнението на текущите работи;

6. да предаде на ВЪЗЛОЖИТЕЛЯ с протокол всички отчети и доклади, които следва да изготви съгласно настоящия договор в срок до 3 дни от приключване на работата;

7. да изпълни точно, качествено и в срок възложената услуга, съгласно действащото българско законодателство, изискванията, разписани в Техническата спецификация и Техническото му предложение.

8. да обезпечи материално и ресурсно изпълнението на договора;

9. да не възлага изпълнението на дейностите по този договор или на части от него на трети лица, непосочени в офертата или в друг документ към договора;

10. да следи и докладва за нередности и/или измама при изпълнението на договора, в срок до 3 (три) работни дни от узнаването на нередността.

11. в случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви;

12. да информира ВЪЗЛОЖИТЕЛЯ за възникнали проблеми при изпълнението на настоящия договор и за предприетите мерки за тяхното разрешаване;

13. да предостави възможност на Управляващия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности - Република България и външните одитори да извършват проверки чрез разглеждане на документацията или чрез проверки на мястото на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани до 3 години след приключването на Оперативната програма.

14. да изпълнява мерките и препоръките, съдържащи се в докладите от проверки на място;

15. да спазва изискванията за изпълнение на мерките за информация и публичност по проекти, финансирани по ОПОС 2014 - 2020 г.;

16. да поддържа точно и систематизирано деловодство, както и пълна и точна счетоводна и друга отчетна документация за извършените дейности, позволяваща да се установи дали разходите са действително направени във връзка с изпълнението на договора. В документацията се включват всички документи, отразяващи приходи и разходи, както и опис, позволяващ детайлна проверка на документите, оправдаващи направени разходи;

17. да съхранява документацията по изпълнението на настоящия договор, както следва:

- за период от 5 години след приключването на последния по време проект на Възложителя или до 3 години след датата на приключване и отчитане на ОПОС 2014 - 2020 г.;

- документите се съхраняват и след изтичане на горепосочения срок, в случай, че има съдебни, административни или следствени производства, до приключването им или при надлежно обосновано искане от Европейската комисия;

18. да уведоми писмено ВЪЗЛОЖИТЕЛЯ за спиране на изпълнението на договора поради непреодолима сила в срок до 2 /два/ работни дни от настъпването;

19. да спазва изискванията за защита на личните данни, съобразно разпоредбите на приложимото европейско и национално законодателство.

20. да не използва по никакъв начин и да не разгласява пред трети лица, каквато и да е било информация за ВЪЗЛОЖИТЕЛЯ, негови служители и/или контрагенти, станала му известна при или по повод изпълнението на настоящия договор;

21. ИЗПЪЛНИТЕЛЯТ е длъжен при изпълнението на услугата да се съобразява с изискванията за форма и съдържание на документите, които изготвя, когато такива са разработени и предвидени в правилата, наръчниците, указанията и другите документи, разработени от УО на Оперативна програма „Околна среда“.

22. ИЗПЪЛНИТЕЛЯТ е длъжен да спазва правилата за избягване конфликт на интереси и Кодекса за етично поведение, по начин, който не нарушава императивните разпоредби на действащото българско и европейско законодателство във връзка с чл. 57 от Регламент на Съвета (ЕО, Евратом) № 966/2012 относно финансовите разпоредби, приложими за общия бюджет на Европейската общност и чл.32 от Делегиран регламент № 1268/2012 г. на Комисията.

23. ИЗПЪЛНИТЕЛЯТ е длъжен да спазва нормативните изисквания и правилата за опазване на поверителност на информацията, етични правила и други, които са във връзка и/или са приложими за работата на оценителните комисии;

24. да не допуска осъществяването на корупционни схеми и практики при изпълнение на договора.

25. да предприеме всички необходими мерки, за да предотврати или прекрати всяка ситуация, която може да компрометира независимото и обективно изпълнение на договора.

26. да се въздържа от контакти и/или действия, които могат да компрометират неговата независимост. ИЗПЪЛНИТЕЛЯТ трябва да действа лоялно и безпристрастно в съответствие с правилата и/или кодекса за етично поведение, както и да спазва необходимата дискретност и се въздържа от всякакви публични изявления във връзка с проекта или услугите, направени без предварителното писмено съгласие на ВЪЗЛОЖИТЕЛЯ, както и от ангажиране с дейности, които влизат в разрез със задълженията му към ВЪЗЛОЖИТЕЛЯ по договора.

27. при поискване трябва да предостави на ВЪЗЛОЖИТЕЛЯ удостоверяващи доказателства във връзка с условията, при които се изпълнява договора, при спазване на разпоредбите на действащото българско законодателство.

Чл. 7 (1) ИЗПЪЛНИТЕЛЯТ е длъжен в срок до 3 /три/ работни дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, да изпрати оригинален екземпляр от договора или допълнителното споразумение на ВЪЗЛОЖИТЕЛЯ заедно с доказателствата, че са изпълнени условията по чл. 66, ал. 2 и 14 от ЗОП.

(2) ИЗПЪЛНИТЕЛЯТ е длъжен да прекрати договор за подизпълнение, ако по време на изпълнението му възникнат обстоятелства по чл. 66, ал. 2 от ЗОП, както и при нарушаване на забраната подизпълнителите да превъзлагат една или повече от дейностите, които са включени в предмета на договора за подизпълнение. В тези случаи ИЗПЪЛНИТЕЛЯТ сключва нов договор за подизпълнение при спазване приложимите разпоредби на ЗОП и ППЗОП.

Чл. 8. (1) ИЗПЪЛНИТЕЛЯТ има право:

 1. да иска от ВЪЗЛОЖИТЕЛЯ необходимото съдействие за изпълнение на поръчката;

 2. да получи договореното възнаграждение по реда и при условията на настоящия договор.

(2) ИЗПЪЛНИТЕЛЯТ не носи отговорност за качеството на извършената услуга, ако ВЪЗЛОЖИТЕЛЯТ не е предоставил цялата необходима информация или не е осигурил достъп до цялата документация, която е необходима за качествено, срочно и пълно изпълнение на услугите по договора.

**VІ. ЗАМЯНА НА ЕКСПЕРТ**

Чл. 9 (1) ИЗПЪЛНИТЕЛЯТ не може да заменя експерта, който осъществява предмета на настоящия договор, освен:

1. при смърт на експерта;

2. при невъзможност на експерта да изпълнява възложената му работа повече от 1 (един) месец;

3. при лишаване на експерта от правото да упражнява определена професия или дейност, пряко свързана с дейността му в изпълнението на настоящия договор;

4. при осъждане на експерта на лишаване от свобода за умишлено престъпление от общ характер;

5. при необходимост от замяна на експерта, поради причини, които не зависят от Изпълнителя.

(2) Експертът по ал.1 може да бъде заменен при наличие на едно от изчерпателно изброените основания само когато кумулативно са налице следните предпоставки:

- в случай, че Възложителя писмено одобри неговата замяна;

- в случай, че лицето, което ще замени първоначалния експерт на Изпълнителя притежава еквивалентни професионална квалификация и опит или по-високи/по-големи от тези на експерта, който ще бъде заменен.

(3) Ако Изпълнителят е самия експерт – договорът е сключен с физическо лице, той не може да бъде заменен, а договорът за обществена поръчка се прекратява поради невъзможност за изпълнение на предмета му.

**VII. ПРИЕМАНЕ НА РАБОТАТА**

 Чл.10 (1) ВЪЗЛОЖИТЕЛЯТ приема с приемателно-предавателен протокол ежемeсечните и окончателния доклади на ИЗПЪЛНИТЕЛЯ.

(2) В срок до 5 /пет/ работни дни ВЪЗЛОЖИТЕЛЯТ може да приеме без забележки съответния доклад, като в този срок може да направи забележки, коментари и искания за корекции.

(3) В срок до 5 /пет/ работни дни от получаване на забележките, коментарите или исканията за корекции по доклада ИЗПЪЛНИТЕЛЯТ следва да ги отрази.

**VIII. НЕПЪЛНОТИ**

 Чл. 11. ИЗПЪЛНИТЕЛЯТ се задължава да отстранява за своя сметка констатирани непълноти в работата си от страна на ВЪЗЛОЖИТЕЛЯ или други компетентни органи и лица, предоставени писмено.

**IX. УСЛОВИЯ И РЕД ЗА ПРЕКРАТЯВАНЕ НА ДОГОВОРА**

 Чл. 12. (1) Настоящият договор се прекратява:

 1. С изтичане на срока по чл. 4;

2. По взаимно съгласие на страните, изразено чрез писмено споразумение. В споразумението се договаря срок, след изтичането на който договорът се счита за прекратен;

3. При констатирани нередности или конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

4. При виновно неизпълнение на задълженията на една от страните по договора с 7 -дневно писмено предизвестие от изправната до неизправната страна;

5. Когато са настъпили съществени промени във финансирането на предмета на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата;

6. При възникване на обстоятелствата по чл. 118, ал. 1, т. 2 или т. 3 от ЗОП, без предизвестие от ВЪЗЛОЖИТЕЛЯ, включително и при наличие на хипотеза по чл.10 от настоящия договор.

7. на основание чл. 114, изр. последно от ЗОП всяка от страните може да прекрати договора след изтичане на тримесечен срок от сключването му, чрез писмено уведомление до другата страна, без да дължи предизвестие или обезщетение.

**X. НЕПРЕДВИДЕНИ ОБСТОЯТЕЛСТВА**

 Чл. 13. Страните по настоящия договор не дължат обезщетение за понесени вреди и загуби, ако последните са причинени в резултат на непредвидени обстоятелства.

Чл. 14. Ако страната, която е следвало да изпълни свое задължение по договора е била в забава, тя не може да се позовава на непредвидени обстоятелства.

Чл. 15. (1) „Непредвидени обстоятелства” по смисъла на § 2, т. 27 от допълнителните разпоредби на Закона за обществените поръчки са обстоятелства, които са възникнали след сключването на договора, не са могли да бъдат предвидени при полагане на дължимата грижа, не са резултат от действие или бездействие на страните, но правят невъзможно изпълнението при договорените условия.

(2) Страната, засегната от непредвидени обстоятелства, е длъжна да предприеме всички действия с грижата на добър стопанин, за да намали до минимум нанесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване се дължи обезщетение за настъпилите от това вреди. Непредвидени обстоятелства се доказват от засегнатата страна със сертификат за форсмажор, издаден по съответния ред от компетентния орган в държавата, в която са настъпили форсмажорните обстоятелства.

(3) Докато траят непредвидените обстоятелства, изпълнението на задълженията и свързаните с тях насрещни задължения се спира.

**ХI. КОНФИДЕНЦИАЛНОСТ**

 Чл. 16. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и/или по повод изпълнението на договора.

 Чл. 17. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

Чл. 18. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

**ХII. САНКЦИИ И НЕУСТОЙКИ, ГАРАНЦИЯ ЗА ИЗПЪЛНЕНИЕ**

 Чл. 19. При прекратяване на договора по чл. 12, т. 5 от договора ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ, а само заплащане стойността на извършените от ИЗПЪЛНИТЕЛЯ до момента на получаване на уведомлението за прекратяване неразплатени услуги, доказани с документи и фактури.

Чл. 20. При забава в плащането на услуги по договора ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,2 /нула цяло и две/ на сто от дължимата сума за всеки ден закъснение, но не повече от 5 /пет/ на сто от стойността на договора.

Чл. 21. (1) При установяване на некачествено изпълнени услуги, несъобразени с изискванията и документацията на ВЪЗЛОЖИТЕЛЯ, не се заплащат разходите за тях до отстраняването им от ИЗПЪЛНИТЕЛЯ.

(2) В горния случай, както и когато ИЗПЪЛНИТЕЛЯТ не изпълни възложените услуги или част от тях, или не спази срока за тяхното извършване, същият дължи на ВЪЗЛОЖИТЕЛЯ неустойка в размер на 10 /десет/ на сто от стойността на договора за всяко неизпълнение, но не повече от 50 /петдесет/ на сто от същата.

Чл. 22. (1) При прекратяване на договора по чл. 12, т. 4, виновната страна дължи компенсаторна неустойка в размер на 20 % (двадесет на сто) от стойността на договора, а когато договорът е прекратен по вина на Изпълнителя, Възложителят има право, както на посочената неустойка, така и правото да усвои гаранцията за изпълнение.

Чл.23. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 1 (едно) на сто от Стойността на Договора без ДДС, а именно ……… …………………………) лева („Гаранцията за изпълнение“), която служи за обезпечаване на изпълнението на задълженията на ИЗПЪЛНИТЕЛЯ по Договора.

Чл.24. (1) В случай на изменение на Договора[[1]](#footnote-1), извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 2 (два) дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл.25 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл.26 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл.27 от Договора.

Чл. 25. Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в Документацията за обществената поръчка.

Чл. 26. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, която да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност 30 (тридесет) календарни дни след срока изпълнение на договора., като при необходимост срокът на валидност на банковата гаранция се удължава или се издава нова.

(2) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

Чл. 27. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, в която ВЪЗЛОЖИТЕЛЯТ е посочен като трето ползващо се лице (бенефициер) и която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде сключена за кокретния договор и в полза на ВЪЗЛОЖИТЕЛЯ;

3. застрахователната премия трябва да е платима еднократно;

4. да бъде със срок на валидност 30 (тридесет) календарни дни след срока изпълнение на договора.;

5. да бъде сключена със застраховател, отговарящ на Кодекса за застраховането (Обн. ДВ бр.102 от 12.12.2015 г., в сила от 01.01.2016 г.);

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

 Чл. 29. (1) ВЪЗЛОЖИТЕЛЯТ освобождава Гаранцията за изпълнение в срок до 10 (десет) дни след изтичане на срока по чл.4, ал.2 и ако липсват основания за задържането от страна на ВЪЗЛОЖИТЕЛЯ на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 3, ал.4 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

 Чл. 30. ВЪЗЛОЖИТЕЛЯТ има право да задържи и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

 Чл. 31. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 5 (пет) дни след Датата на получаване на възлагателно писмо и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност;

4. ако в хода на изпълнението възникне спор между страните, който е внесен за решаване от компетентен съд – до окончателно решаване на спора.

 Чл.32. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание.

 Чл. 33. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

Чл.34. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно, включително и при задържане по чл.31 т.4.

**ХІII. ПРИЕМАНЕ**

Чл. 35. (1) За изпълнение на задълженията си по настоящия договор Изпълнителят предава изработеното с предаване и одобряване от страна на Възложителя на доклад за изпълнението.

(2) ВЪЗЛОЖИТЕЛЯТ представя на ИЗПЪЛНИТЕЛЯ коментарите си по внесените доклади в 10 /десет/ дневен срок. В случай че Възложителят не представи коментари, докладите се считат за одобрени от него.

(3) Коригираните версии на доклади, след обсъждане и при необходимост, трябва да бъдат предадени от Изпълнителя в срок до 10 /десет/ дни след получаване на коментарите.

(4) След приемането на докладите без забележки и след отстраняване на констатирани забележки и препоръки, когато има такива се подписва протокол за добро изпълнение.

(5) Работата се приема от Ръководителя на екипа, в който е член ИЗПЪЛНИТЕЛЯТ.

**ХІV. ВЪЗСТАНОВЯВАНЕ**

Чл. 36.(1) ИЗПЪЛНИТЕЛЯТ се задължава да възстанови на ВЪЗЛОЖИТЕЛЯ всички неусвоени суми, лихви, глоби и неустойки по банкова сметка посочена от ВЪЗЛОЖИТЕЛЯ, съобразно срока, посочен от ВЪЗЛОЖИТЕЛЯ.

(2) В случай, че ИЗПЪЛНИТЕЛЯТ не възстанови изисканите суми, ВЪЗЛОЖИТЕЛЯТ може да извърши прихващане от всякакви суми, дължими от него на ИЗПЪЛНИТЕЛЯ по силата на настоящия договор.

(3) Банковите такси, свързани с връщането на дължими суми на ВЪЗЛОЖИТЕЛЯ, са изцяло за сметка на ИЗПЪЛНИТЕЛЯ.

**XV. ОБЩИ РАЗПОРЕДБИ**

**Дефинирани понятия и тълкуване**

Чл. 37. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Спазване на приложими норми**

Чл. 38. При изпълнението на Договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Конфиденциалност**

Чл. 39. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

(2) С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Публични изявления**

Чл. 40. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Авторски права**

Чл. 41. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

(2) В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

(3) ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 2 (два) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

(4) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**Прехвърляне на права и задължения**

Чл. 42. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

**Изменения**

Чл. 43. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила**

Чл. 44. (1) Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

(2) За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 2 (два) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

(4) Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

(5) Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

(6) Липсата на парични средства не представлява непреодолима сила.

**Нищожност на отделни клаузи**

Чл. 45. В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.]

**Уведомления**

Чл. 46. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. по електронен път – по електронна поща, като съобщението, с което се изпращат, се подписва с електронен подпис. В случай, при уведомяване по електронна поща, моментът на получаването от участника/заинтересовано лице/изпълнител ще се счита от датата на получено при Възложителя потвърждение от заинтересовано лице/участник/изпълнител, за получено от Възложителя електронно известяване/уведомяване. Потвърждението за получаване на уведомлението следва да бъде изпратено в срок от два работни дни, като ако същото не бъде получено в администрацията на възложителя в този срок, ще се счита, че адресатът е узнал съдържанието му в разумен срок.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 2 (два) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 2 (два) дни от вписването ѝ в съответния регистър.

**Език**

Чл. 47. (1) Този Договор се сключва на български.

(2) Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ [или негови представители или служители], са за сметка на ИЗПЪЛНИТЕЛЯ.

**Приложимо право**

Чл. 48. За неуредените в този Договор въпроси се прилагат разпоредбите на действащото българско законодателство.]

**Разрешаване на спорове**

Чл. 49. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд- родово компетентния съд в гр. Пловдив.

**Екземпляри**

Чл. 50. Този Договор е изготвен и подписан в 3 (три) еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ.

**Приложения:**

Чл. 51. Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък на персонала, който ще изпълнява поръчката, и/или на членовете на ръководния състав, които ще отговарят за изпълнението;

Приложение № 5 – Гаранция за изпълнение;

**ВЪЗЛОЖИТЕЛ: ИЗПЪЛНИТЕЛ:**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

**(……………………) (……………………)**

**ГЛАВЕН СЧЕТОВОДИТЕЛ:**

**\_\_\_\_\_\_\_\_\_\_\_\_\_\_\_\_\_**

**(……………………)**

1. Това е възможност, която е приложима в случаите, предвидени в чл.111, ал.2, изр. последно, и чл.116, ал.1, т.т.1, 2, 3 и 6, и чл.116, ал.4 ЗОП. [↑](#footnote-ref-1)